Timematidae

* *[[Timema]]*

**Timematidae** er en delgruppe av spøkelsesinsektene som igjen tilhører de «gresshoppelignende insekter». De er forholdsvis små spøkelsesinsekter. Gruppen omfatter bare én slekt, *[[Timema]]*, som er utbredt i det vestlige Nord-Amerika. De blir regnet som søstergruppen til alle andre spøkelsesinsekter.

## Utseende
Middelsstore (12–25&nbsp;mm), avlange, vingeløse insekter, hunnen større enn hannen, gjerne grønne eller rosa på farge. Kroppen er jevnbred og noe flat. Hodet er ikke klart skilt fra resten av kroppen. Antennene er trådformede, nokså kraftige og rundt halvparten så lange som kroppen. Fasettøynene er små og utstående. Beina er korte og kraftige, føttene tre-leddete. Bakkroppen ender i et par bakkroppsvedheng (cerci) som er kraftige, korte og rette hos hunnen, krumme og klypelignende hos hannen.

## Levevis
Disse insektene er godt kamuflert, men kamuflasjen er ikke like ekstrem som hos mange andre spøkelsesinsekter. De er planteetere som lever på ulike busker og trær, særlig eiker (*Quercus* spp.). I motsetning til de fleste andre spøkelsesinsekter kan de løpe raskt og hoppe, og også beskytte seg ved å skille ut et illeluktende stoff. Hannen sitter ofte på ryggen til hunnen, selv om de ikke parer seg (makevokting).
Vandrende blad har ufullstendig forvandling, overgang fra nyklekt larve (nymfe) til det voksne kjønnsmodne insektet går gradvis gjennom flere hudskift (nymfestadier). Eggene slippes rett på bakken og overvintrer før de klekkes neste vår. Av de 21 beskrevne artene er minst fem parthenogentiske, og formerer seg ukjønnet.

## Utbredelse
Timematidae finnes bare i Nord-Amerika, langs vestkysten fra California til Britisk Columbia. Østover går de til Nevada.

## Systematisk inndeling

* insekter, Hexapoda
** egentlige insekter, Dicondylia
*** vingede insekter, Pterygota
**** Orthopteroida
***** Ordenen spøkelsesinsekter, Phasmatodea
****** Overfamilien Timematoidea – bare én familie
******* Familien Timematidae Caudell, 1903 – bare én slekt
******** Slekten *[[Timema]]* Scudder, 1895
********* *[[Timema bartmanni]]* Vickery & Sandoval, 1997
********* *[[Timema boharti]]* Tinkham, 1942
********* *[[Timema californicum]]* Scudder, 1895
********* *[[Timema chumash]]* Hebard, 1920
********* *[[Timema coffmani]]* Vickery, 1998
********* *[[Timema cristinae]]* Vickery, 1993
********* *[[Timema dorotheae]]* Strohecker, 1966
********* *[[Timema douglasi]]* Sandoval & Vickery, 1996
********* *[[Timema genevievae]]* Rehtz, 1978
********* *[[Timema knulli]]* Strohecker, 1951
********* *[[Timema landelsensis]]* Vickery & Sandoval, 2001
********* *[[Timema monikensis]]* Vickery & Sandoval, 1998
********* *[[Timema morongensis]]* Vickery & Sandoval, 2001
********* *[[Timema nakipa]]* Vickery, 1993
********* *[[Timema nevadense]]* Strohecker, 1966
********* *[[Timema petita]]* Vickery & Sandoval, 2001
********* *[[Timema podina]]* Strohecker, 1936
********* *[[Timema poppensis]]* Vickery & Sandoval, 1999
********* *[[Timema ritensis]]* Hebard, 1937
********* *[[Timema shepardi]]* Vickery & Sandoval, 1999
********* *[[Timema tahoe]]* Vickery, 1993

## Kilder
* Vickery, V.R. og Sandoval, C.P. (1999) Two new species of *Timema* (Phasmatoptera: Timematodea: Timematidae), one parthenogenetic, in California. Journal of Orthoptera Research 8: 45-47.
* Liste over artene, Phasmida Species File Online

## Eksterne lenker
* 
* Bildegalleri over artene
* Norsk Entomologisk forening – for deg som vil lære mer om insekter.
* https://web.archive.org/web/20091030115318/http://www.nhm.uio.no/norort/  Et norskspråklig nettsted om Gresshopper, Kakerlakker Vandrende blad- og pinner og Saksedyr.